2o Δ.Σ. Γλυφάδας Γλυφάδα, 11/09/2020

Αρ. Πρ. 233

**ΑΝΑΚΟΙΝΩΣΗ**

Ο Αγιασμός, που σηματοδοτεί την έναρξη της σχολικής χρονιάς θα πραγματοποιηθεί τη Δευτέρα 14/9/2020 στις 11:30 π.μ.

H προσέλευση των μαθητών θα γίνει μεταξύ του χρονικού διαστήματος 11: 00 έως 11: 30.

Oι μαθητές των Β’, Γ΄, Δ’, Ε’, ΣΤ’ τάξεων, εφόσον θερμομετρηθούν και φορώντας τις προστατευτικές μάσκες τους, θα περάσουν κατευθείαν στις αίθουσες των τμημάτων τους, έτσι όπως έχουν καθοριστεί σε προηγούμενο έγγραφο ανάρτησης: «Οδηγίες λειτουργίας Σχολικής Μονάδας – Covid 19»

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | 1o κλιμακοστάσιο |  | | 2o κλιμακοστάσιο |  | | 3o κλιμακοστάσιο |  |
| 1ος Όροφος | Ε1 | Δ2 | Δ1 | Γ1 | ΣΤ2 | ΣΤ1 |
| 2ος Όροφος | Ε2 | Α2 | Α1 | Β2 | Β1 | Γ2 |

Στον πίνακα θεωρείται πρόσοψη κτιρίου η οδός Ελευθερίου Βενιζέλου.

Κανένας γονέας και κηδεμόνας των προαναφερόμενων μαθητών δεν θα εισέλθει στον αύλειο χώρο.

Οι μαθητές της Α’ τάξης συνοδευόμενοι από τους γονείς τους θα παραμείνουν στο προαύλιο κάτω από το στέγαστρο, τηρώντας τις αποστάσεις και φορώντας υποχρεωτικά προστατευτική μάσκα.

Η τελετή του Αγιασμού θα στηρίζεται από ηχητική κάλυψη εσωτερικά και εξωτερικά του διδακτηρίου έτσι ώστε, τόσο οι μαθητές που θα βρίσκονται στα τμήματά τους, όσο και εκείνοι που θα παραμείνουν στο προαύλιο μαζί με τους γονείς τους, θα μπορούν να την παρακολουθήσουν. Στη συνέχεια, ο ιερέας θα περάσει από κάθε αίθουσα να ευλογήσει μαθητές και εκπαιδευτικούς.

Όλο το μαθητικό δυναμικό του Σχολείου θα προσέλθει με σχολικές τσάντες, εφόσον θα μοιραστούν τα διδακτικά βιβλία και τα παγουρίνο, εγκύκλιος Φ7/ΦΝ/117289/Δ1-08-09-2020 της Γενικής Διεύθυνσης Σπουδών Α’θμιας και Β’θμιας Εκπαίδευσης.

Οι μαθητές θα αποχωρήσουν στις 12:30 μ.μ., ως εξής:

Η Α’ τάξη από την είσοδο της Ελ. Βενιζέλου έτσι όπως έχει καθοριστεί στο κείμενο των οδηγιών, που έχει ήδη αναρτηθεί στο έγγραφο με αρ. πρωτ. 223/06-09-2020, και οι Β’, Γ’, Δ’, Ε’, ΣΤ’ τάξεις από τη θύρα της παρόδου της οδού Δημοκρατίας.

Το ωρολόγιο πρόγραμμα του σχολείου για την τρέχουσα εβδομάδα, από Δευτέρα 14/09/2020 έως και Παρασκευή 18/09/2020, θα ανακοινωθεί σε μαθητές και γονείς την ημέρα του Αγιασμού.

**Καλή Σχολική Χρονιά, Καλή Πρόοδο**

**με υγεία, θετική διάθεση και χαμόγελα!**

**Ο Σύλλογος Διδασκόντων**

**και**

**η Διεύθυνση του Σχολείου**